Document ID: 32011R0675
Publication Date: 2011-07-13

Title and Content:
KOMISIJAS ĪSTENOŠANAS REGULA (ES) Nr. 675/2011
(2011. gada 13. jūlijs),
ar ko nosaka piešķīruma koeficientu, kurš jāpiemēro importa licenču pieteikumiem, kas iesniegti laikposmā no 2011. gada 1. jūlija līdz 2011. gada 8. jūlijam saskaņā ar III apakškvotu atbilstīgi tarifa kvotai parastajiem kviešiem, izņemot augstas kvalitātes parastos kviešus, kura atvērta ar Regulu (EK) Nr. 1067/2008
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
tā kā:
(1)
Ar Komisijas Regulu (EK) Nr. 1067/2008 (3) tika atvērta ikgadēja importa tarifa kvota 2 989 240 tonnu apmērā parastajiem kviešiem, izņemot augstas kvalitātes parastos kviešus. Šī kvota ir sadalīta trīs apakškvotās.
(2)
Ar Regulas (EK) Nr. 1067/2008 3. panta 3. punktu III apakškvotu (ar kārtas numuru 09.4125) iedala četrās ceturkšņa daļās, no kurām 3. apakšperiodā katrā pa 594 597 tonnām, laikposmam no 2011. gada 1. jūlija līdz 30. septembrim.
(3)
Ar Komisijas Īstenošanas regulu (ES) Nr. 632/2011 (4) 2011. gadam paredz atkāpi no Regulas (EK) Nr. 1067/2008 3. panta 3. punkta, apvienojot III apakškvotas (kārtas numurs 09.4125) 3. un 4. apakšperiodu, un 3. apakšperiodam, kas ilgst no 2011. gada 1. jūlija līdz 31. decembrim, nosaka 1 189 193 tonnu lielu daudzumu.
(4)
No paziņojuma, kas izdarīts saskaņā ar Regulas (EK) Nr. 1067/2008 4. panta 3. punktu, izriet, ka pieteikumi, kuri saskaņā ar minētās regulas 4. panta 1. punkta otro daļu iesniegti laikposmā no 2011. gada 1. jūlija plkst. 13.00 līdz 2011. gada 8. jūlijam plkst. 13.00 (Briseles laiks), attiecas uz daudzumiem, kas pārsniedz pieejamos daudzumus. Tāpēc ir jānosaka, par kādu apjomu importa licences var izdot, nosakot piešķīruma koeficientu, ko piemēro pieprasītajiem daudzumiem.
(5)
Tāpat jāpārtrauc izdot importa licences par kārtējo kvotas periodu saskaņā ar Regulā (EK) Nr. 1067/2008 minēto III apakškvotu.
(6)
Lai nodrošinātu importa licenču izdošanas procedūras efektīvu pārvaldību, šai regulai jāstājas spēkā nekavējoties pēc tas publicēšanas,
IR PIEŅĒMUSI ŠO REGULU.
1. pants
1. Par visiem importa licenču pieteikumiem, kas attiecas uz Regulā (EK) Nr. 1067/2008 minēto III apakškvotu un kas iesniegti laikposmā no 2011. gada 1. jūlija plkst. 13.00 līdz 2011. gada 8. jūlijam plkst. 13.00 (Briseles laiks), izdod licenci par pieprasītajiem daudzumiem, piemērojot tiem piešķīruma koeficientu 50,926778 % apmērā.
2. Aptur importa licenču izdošanu par kārtējo kvotas periodu attiecībā uz Regulā (EK) Nr. 1067/2008 minētās III apakškvotas daudzumiem, kas pieprasīti no 2011. gada 8. jūlija plkst. 13.00 (Briseles laiks).
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 13. jūlijā

Classification:
Level 1 Categories: 100147
100157
Level 2 Categories: 100193
100192
100253
Level 3 Categories: 614
2519
5360
3156
All Categories: 161
1644
3191
5010